**DĖL ROKIŠKIO KRAŠTO MUZIEJAUS TEIKIAMŲ MOKAMŲ PASLAUGŲ SĄRAŠO IR ĮKAINIŲ PATVIRTINIMO**

2021 m. kovo 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a:

1. Patvirtinti Rokiškio krašto muziejaus teikiamų paslaugų sąrašą ir įkainius (priedas).

2. Pripažinti netekusiais galios:

2.1. Rokiškio rajono savivaldybės tarybos 2019 m. gruodžio 20 d. sprendimą Nr. TS-254 ,,Dėl Rokiškio krašto muziejaus teikiamų paslaugų sąrašo ir įkainių patvirtinimo“;

2.2. Rokiškio rajono savivaldybės tarybos 2020 m. vasario 27 d. sprendimą Nr. TS-38 ,,Dėl Rokiškio rajono savivaldybės tarybos 2019 m. gruodžio 20 d. sprendimo Nr. TS-254 ,,Dėl Rokiškio krašto muziejaus teikiamų paslaugų sąrašo ir įkainių patvirtinimo“ pakeitimo“.

2.3. Rokiškio rajono savivaldybės tarybos 2020 m. balandžio 24 d. sprendimą Nr. TS-100 ,,Dėl Rokiškio rajono savivaldybės tarybos 2019 m. gruodžio 20 d. sprendimo Nr. TS-254 ,,Dėl Rokiškio krašto muziejaus teikiamų paslaugų sąrašo ir įkainių patvirtinimo“ pakeitimo“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Irena Matelienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO KRAŠTO MUZIEJAUS TEIKIAMŲ MOKAMŲ PASLAUGŲ SĄRAŠO IR ĮKAINIŲ PATVIRTINIMO“ AIŠKINAMASIS RAŠTAS**

2020-03-26

Rokiškis

**Parengto sprendimo projekto tikslai ir uždaviniai.** Patvirtinti Rokiškio krašto muziejaus teikiamų paslaugų sąrašą ir įkainius, o iki tol galiojusį Rokiškio rajono savivaldybės tarybos 2019 m. gruodžio 20 d. sprendimą Nr. TS-254 ,,Dėl Rokiškio krašto muziejaus teikiamų paslaugų sąrašo ir įkainių patvirtinimo“ pripažinti netekusiu galios.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas ir Lietuvos Respublikos muziejų įstatymas.

**Sprendimo projekto esmė.** Pagrindinė pakeitimų priežastys yra šios:

1. Dabartiniai paslaugų įkainiai peržiūrimi ir kainos didinamos atsižvelgiant į tai, jog kylančios prekių, paslaugų kainos didina muziejaus teikiamų paslaugų savikainą. Panašias paslaugas teikiančių muziejų, įsikūrusių dvaruose, pilyse, lankymo bei ekskursijų kainos taip pat yra didesnės: Ilzenbergo dvare – 9,00 Eur / asmeniui, Biržų pilyje – 5,00 Eur / asmeniui, Pakruojo dvare (1 val.) – 7,00 Eur / asmeniui, Frenkelio viloje (Šiaulių „Aušros“ muziejaus padalinyje) – 5,00 Eur, Salų dvare (kuriame nėra įrengta jokių ekspozicijų) – 2,00 Eur.

2. Tikslinamos paslaugų formuluotės ir įkainiai, nuolaidų dydžiai ir teikimo sąlygos.

3. Įvedami šeimos kainų pasiūlymai, leidžiantys sutaupyti šeimoms su vaikais.

4. Įvedama paslauga – galimybė aplankyti tikslinę ekspoziciją, laikiną parodą, neperkant viso muziejaus lankytojo bilieto.

5. Ekskursijų vedimo paslauga diferencijuota pagal turinį ir vedimo kalbą. Laisvės kovų muziejaus Obeliuose lankymas išlieka nemokamas, tačiau, atsižvelgiant į Rokiškio krašto muziejaus direktorės 2021-05-08 raštą Nr. GD-998, ekskursijos vedimo paslaugos kaina nustatoma, diferencijuojant pagal vedimo kalbą.

6. Atsisakoma diferencijuotos fotografavimo, ir filmavimo paslaugų kainos, nes šių paslaugų aptarnavimo kaštai yra lygiaverčiai. Kainodaroje įvedama paslaugos teikimo trukmė.

7. Eksponatų skaitmeninių kopijų kaina nustatyta vienam eksponatui. Numatytas nemokamas naudojimasis muziejams, švietimo ir mokslo institucijoms, kai tikslas yra nekomercinis naudojimas.

8. Renginio aptarnavimo paslauga didžiojoje muziejaus aikštėje apmokestinama už visą naudojamą plotą, nebeskaidant į mažesnes dalis, kadangi renginių dalyviai, patekę į muziejaus aikštę, naudojasi visa teritorija.

**Galimos pasekmės, priėmus siūlomą tarybos sprendimo projektą:**

* **teigiamos** – aiškus teikiamų mokamų paslaugų kainų taikymo reglamentavimas; muziejaus mokamų paslaugų kainų atitikimas rinkos kainoms; muziejaus gaunamų specialiųjų lėšų augimas;
* **neigiamos** – nėra.

**Kokia sprendimo nauda Rokiškio rajono gyventojams.** Šis sprendimas naudingas įvairioms gyventojų grupėms, taip pat socialiai pažeidžiamiems, neįgaliesiems, pensininkams, vaikams.

**Finansavimo šaltiniai ir lėšų poreikis**. Papildomų lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Komunikacijos ir kultūros skyriaus vedėja Irena Matelienė